বিতর্কিত মন্তব্য করায় দলের কাছে ক্ষমা চাইলেন মদন মিত্র

ওয়েব ডেস্ক: বিতর্কিত মন্তব্য করায় দলের কাছে ক্ষমা (Apology) চাইলেন কামরহাটির তৃণমূল বিধায়ক মদন মিত্র (Madan Mitra)। জ্বর ও অসুস্থতা থেকে অবাঞ্ছিত মন্তব্য। দলের সিনিয়র নেতা হিসেবে ওই মন্তব্য করা তাঁর উচিত হয়নি। দলের রাজ্য সভাপতি সুব্রত বক্সিকে সোমবার চিঠি লিখে ক্ষমা চান তিনি। প্রাক্তন মন্ত্রী মদন জানিয়েছেন, এধরনের মন্তব্য তিনি করতে চাননি। তিনি তৃণমূলের (TMC) সৈনিক।

তৃণমূল সূত্রে খবর, রাজ্যের শাসকদলের বিধায়ক মদন মিত্র দলের অন্দরে আর্থিক লেনদেনের বিষয় নিয়ে মন্তব্য করেন সম্প্রতি। যা নিয়ে বিতর্ক তৈরি হয়। এই মন্তব্যে দলের চেয়ারপার্সন মমতা বন্দ্যোপাধ্যায় (Mamata Banerjee) ব্যথিত হন। তিনি মদন মিত্রকে বাড়িতে ডেকে উষ্মা প্রকাশ করে জানিয়ে দেন, এধরনের মন্তব্য দল অনুমোদন করে না। এরপরই আবেগতাড়িত হয়ে তিনি যে কথা বলেছেন তাঁর জন্য লিখিত চিঠি পাঠিয়ে ক্ষমা প্রার্থনা করলেন মদন।